Sulp
Sulp (mõnel pool ka mõskma ja ape) on aganate või hekslitega ning jahuga segatud jook loomadele. Sulbi valmistamisel aganad ja õle- või heinahekslid hautati või valati üle kuuma veega. Lisati jahu, toidujäätmeid, vahel ka piima ja veidi soola. Sulpi anti peamiselt vasikatele, lüpsilehmadele ja tööhärgadele. Sulp on ka pehme pudrutaoline muda, jää, lume vms mass.